《萧长公来访示以诸公诗卷谓与予游从之不久不》
宋代·刘学箕

生平不愿为傭书，亦不愿作章句儒。
酒酣诗成吐素霓，意气凛凛吞千夫。
前年排云叫阊阖，出门一夜车四角。
去年海峤席未温，一舸乘潮又催□。
大江之西日本东，庐陵文物常称雄。
决科岁古十八九，君当努力提词锋。
才高不用长叹息，四海弥天岂无识。
壮年怀居亦何有，著眼带砺开胸臆。
岩岩柏府凌高寒，豪士倾盖宜交欢。
我知屠龙不屠猪，食马政欲食马肝。
吴姬压酒飘香絮，谪仙神游歌白紵。
敬亭惟有孤云閒，欲雨人间亦飞去。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。